Γρηγόριος Ευθυμίου

Ο Γρηγόριος Ευθυμίου ήταν Έλληνας Μακεδονομάχος, οπλαρχηγός από το Ροδολίβος Σερρών.

Βιογραφικά στοιχεία
Ο Γρηγόριος Ευθυμίου γεννήθηκε στα τέλη του 19ου αιώνα στο Ροδολίβος Σερρών. Συγκρότησε ένοπλη ομάδα προκειμένου να αντιμετωπίσει τη Βουλγαρική βία των κομιτατζήδων. Έδρασε στις περιοχές της Αμφίπολης, Σερρών, Δράμας, Φυλλλίδας και Παγγαίου, καθόλη τη διάρκεια του Μακεδονικού Αγώνα. Συνεργάστηκε σε κοινές επιχειρήσεις με τον οπλαρχηγό Δούκα Γαϊτατζή εναντίον Βουλγάρων κομιτατζήδων. Κατά τη διάρκεια του Α΄ Παγκοσμίου Πολέμου, το 1917, εκτελέστηκε από τους Βούλγαρους.Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Ε-4Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 150

Παραπομπές

Κατηγορία:Μακεδονομάχοι
Κατηγορία:Ιστορία των Σερρών